處州孔子廟碑附詩
作者：韓愈
朝代：唐

paragraphs: 惟此廟學，鄴侯所作。
厥初庳下，神不以宇。
生（《唐文粹》作「先」）師所處，亦窘寒暑。
乃新斯宮，神降其獻。
講讀有常，不誡用勸。
揭揭元[哲]（誓），有師之尊。
羣聖嚴嚴，大法以存。
像圖孔肖，咸在斯堂。
以瞻以儀，俾不[或]（惑）忘。
後之君子，無廢成美。
琢詞碑石，以贊攸始。
（同前書卷三一。
據《唐文粹》卷五一校改）。